alamma tezla lferḥ-iw dḥiɣ-d d aqell ger tizzya-w anda ddiɣ a yi-yessweɛden i leḥbab qleɣ d aɛdaw qlil win ɣaḍeɣ seg-sen win i d-yuẓan ɣer lǧerra-w ad as-nnḍen am wegraw lmux-is ad s-t-ssirden cfiɣ ttejra yeknan ɛebban ddel wafriwen-is teṣber i tmes d iḥerqan teṣber i cctawi d wegris leḥbab ur iyi-gan ccan rniɣ deɛwessu imawlan tewwi-iyi ddaw iferrawen-is cfiɣ aḍu lemḥibba ul-iw assen mi t-yedhen ggulleɣ ur ḥniteɣ ara wwiɣ-as-d win i t-yessferḥen di taddart ur bɣin arra nnan-as irkell winna ilaq win a t-yessferɣen xas akken wwḍeɣ lebɣi-w temɣi tteɣziza qerrḥen xas akka aql-i s wexxam-iw mazal-iten deg-i a kkaten tɣedreḍ-iyi a tamurt-iw ur teǧǧiḍ ara ixṣimen-iw a sen-ẓmeɣ lebṣel s allen tɣedreḍ-iyi a tamurt-iw teǧǧiḍ mmaren idammen-iw 84